එම උපකරණ රැස් කිරීමට වේල්ස් කුමරි විදුහලේ සෑම සිසුවියක්ම තම මුල්‍යමය දායකත්වය ලබා දී තිබුණි.ලගිනිගල පාසල් සිසුන්ට චිත්‍ර පොත්, පාට පෙට්ටි, ගම් බෝතල්, අභ්‍යාස පොත්, කවකටු පෙට්ටි, පාට පැන්සල්, මේස්, සපත්තු, පාවහන්, පාසල් බෑග් හා කෘෂි උපකරණ ආදිය එම තෑගි අතර විය.තවද ලගිනගල විදුහලට අඩුපාඩුවක්ව පැවැති සීනු කුළුන සකස් කර දීමටත් පාසල වටා කම්බි වැටක් ගැසීමටත් වේල්ස් කුමරි සිසුවියෝ ඉදිරිපත් වූහ.රෝනියෝ යන්ත්‍රයක් හා ක්‍රීඩා උපකරණ, මුලුතැන්ගෙයි උපකරණ හා තූර්ය වාදක ඇඳුම් කට්ටලද රැගෙන ගියහ.මේ ගමනට විදුහල්පතිනි ඩී. එස්. එන්. ජයතුංග හා නියෝජ්‍ය විදුහල්පතිනි පී. ආර්. කාරියවසම් හා ආචාර්ය මණ්ඩලය, ශිෂ්‍ය නායිකාවෝ, මවුපියවරු සහභාගි වූහ.අති දුෂ්කර පාසලකට සත්කාර කිරීමට ලැබීම වේල්ස් කුමරියන් ලද ලොකුම භාග්‍යයක් බවත් මේ සද් කාර්යයට උරදුන් සියලු දෙනාටම ස්තුතිවන්ත වන බව වේල්ස් කුමරි විදුහල්පතිනි ඩී. එස්. එන්. ජයතුංග මහත්මිය කීවාය..